Guido, Dei gratia archiepiscopus Senonensis, etc. Rogerius præsbiter Sancti-Mauricii Senonensis, concessit et donavit in perpetuam elemosinam fratribus de Sancto-Portu domum suam in insula Senonensi sitam, et vineam suam de Bellovidere cum pressorio: ita tamen quod ipse in vita tenebit ea et Amfredus, clericus ejus, post ipsum; et illi in recognitionem elemosinæ singulis annis decem modios vini persolvent; post obitum vero illorum, domus cum vinea et pressorio libere fratribus revertentur, sine contradictione: interim autem cum predicti fratres Senonas venerint, in prefata domo hospitium habebunt; etc. Actum apud Nailliacum, anno 1185. Datum per manum cancellarii nostri.